មេដឹកនាំ​ G7 ​ប្រុង​ប្រៀប​រៀប​ចំ​សន្និសីទ​កំពូល​នៅពេល​ដែល​មានការ​ភ័យ​ខ្លាចអំ​ពី​សេដ្ឋ​កិច្ច​សាកល​លោក
ការ​ព្រួយ​កង្វល់​ខាង​សន្តិសុខក៏នឹង​ស្ថិត​នៅលើ​គេ​ក្នុង​របៀប​វារៈ​ដែរ ​បន្ទាប់​មក​មាន​​ការ​បន្តការ​សាកល្បង​កាំជ្រួច​មីស៊ីល​បាល់លីស្ទិករបស់​កូរ៉េខាង​ជើង ​បញ្ហា​អ៊ីរ៉ង់​ចាប់​យក​កប៉ាល់​ដឹក​ប្រេង​នៅ​ក្នុង​ឈូង​សមុទ្រ​ពែក។
ឡុងដិ៍ — មេដឹកនាំសហរដ្ឋអាមេរិក បារាំង ចក្រភពអង់គ្លេស អាល្លឺម៉ង់ អ៊ីតាលី ជប៉ុន និងកាណាដា នឹងជួបគ្នាដើម្បីពិភាក្សាពីបញ្ហាប្រឈមដ៏សំខាន់របស់ពិភពលោកនៅក្នុងប្រទេសបារាំងនៅថ្ងៃសៅរ៍ខាងមុខនេះនៅឯជំនួបប្រចាំឆ្នាំរបស់ក្រុមប្រទេសដែលមានឧស្សាហ៍កម្មជឿនលឿនជាងគេទាំង ៧ប្រទេសហៅថា G7។ ក្នុងឋានៈជាម្ចាស់ផ្ទះ ប្រធានាធិបតីបារាំងលោក Emmanuel Macron សម្រេចយកការប្រយុទ្ធអំពីវិសមភាពវេទិកាសម្រាប់សន្និសីទកំពូលនោះ ហើយបានអញ្ជើញមេដឹកនាំផ្សេងៗទៀតរបស់ពិភពលោកឲ្យចូលរួមដែរ។ បញ្ហាសេដ្ឋកិច្ច គំរាមកំហែងសន្និសីទកំពូលនៅកន្លែងលំហែកាយ Biarritz ក្នុងប្រទេសបារាំង។ក្នុងប៉ុន្មានថ្ងៃថ្មីៗនេះ នៅត្រើយទាំងសងខាងនៃមហាសមុទ្រអាត្លង់ទិក បានបង្ហាញពីសញ្ញានៃការព្រួយបារម្ភ។ លោក Jasper Lawler ជាសេដ្ឋវិទូ និយាយថា ប័ណ្ណបំណុលរដ្ឋាភិបាលក្នុងសហរដ្ឋអាមេរិក និងប្រទេសអាល្លឺម៉ង់ បានឡើងថ្លៃក្នុងរយៈពេល ២ឆ្នាំខ្ពស់ជាងបណ្ណបំណុលក្នុងរយៈពេល១០ឆ្នាំ ដែលជាសញ្ញាមួយថា ក្រុមអ្នកវិនិយោគ មើលឃើញហានិភ័យយ៉ាងខ្លាំងនៅពេលខាងមុខ។ លោក Jasper Lawler បានថ្លែងថា៖ «ជាពិសេសនៅក្នុងសហរដ្ឋអាមេរិក វាជាសញ្ញាដែលអាចគួរឲ្យជឿបានខ្លាំងថា សេដ្ឋកិច្ចឆ្ពោះទៅកាន់ការមិនរីកចម្រើន»។ អ្វីដែលសំខាន់នោះវិធីសាស្រ្តដោះស្រាយធម្មតាដើម្បីដោះស្រាយការមិនរីកចម្រើននោះ។ លោក Jasper Lawler នៃក្រុមហ៊ុន London Capital Group និយាយថា៖ «យើងមិនមានផែនការដូចសព្វដងពីធនាគារកណ្តាល ដើម្បីកាត់បន្ថយអត្រាការប្រាក់ទេ ពីព្រោះតែអត្រាការប្រាក់នោះមានរួចហើយ ហើយវាស្ថិតក្នុងកម្រិតទាបបំផុតរួចទៅហើយ»។ ការភ័យខ្លាចខាងសេដ្ឋកិច្ចបណ្តាលមកពីសង្គ្រាមពាណិជ្ជកម្មរវាងសហរដ្ឋអាមេរិកនិងចិនដែលបាននាំឲ្យប្រទេសទាំង២យកពន្ធគយគ្នាទៅវិញទៅមកលើទំនិញរបស់ប្រទេសទាំង ២ដែលមានតម្លៃរាប់រយពាន់លានដុល្លារ។ អឺរ៉ុបកំពុងរងផលប៉ះពាល់យ៉ាងខ្លាំង។ លោក Jasper Lawler នៃក្រុមហ៊ុន London Capital Group និយាយទៀតថា៖ «សង្គ្រាមពាណិជ្ជកម្មជាការស្មុគ្រស្មាញ។ សូម្បីតែនិយាយអន្តរកាល ពីរថយន្តប្រើប្រេងម៉ាស៊ូតទៅរថយន្តប្រើអគ្គីសនី វាមានភាពមិនប្រាកដប្រជាដែលកំពុងមានផលប៉ះពាល់យ៉ាងខ្លាំងដល់តំបន់អឺរ៉ុប»។ លោក John Kirton ជាអ្នកវិភាគនិយាយថា បារាំងដែលរៀបចំសន្និសីទកំពូល បានសម្រេចមិនឲ្យបញ្ហាសេដ្ឋកិច្ចគ្របដណ្តប់លើរបៀបវារៈរបស់ខ្លួន ហើយការប្រែប្រួលអាកាសធាតុស្ថិតនៅលើគេក្នុងបញ្ជី។ លោក John Kirton នៃក្រុមស្រាវជ្រាវ G7 នៃសាកលវិទ្យាល័យតូរ៉ង់តូនៃប្រទេសកាណាដានិយាយថា៖ «ការប្រែប្រួលអាកាសធាតុនេះបណ្តាលមកពីវិទ្យាសាស្រ្តដ៏គួរឲ្យខ្លាចដែលកំពុងលាតត្រដាងជារៀងរាល់ថ្ងៃ ក៏ប៉ុន្តែអ្វីដែលកាន់តែនាំឲ្យបារម្ភនោះគឺ ដោយសាររលកកំដៅជាប្រវត្តិសាស្រ្តដែលបានប៉ះពាល់ដល់តំបន់អឺរ៉ុប រួមមានប្រទេសបារាំងផងដែរ»។ ប្រធានាធិបតីសហរដ្ឋអាមេរិកលោក ដូណាល់ ត្រាំ បានចាកចេញពីសន្និសីទកំពូល G7 កាលពីឆ្នាំទៅក្នុងប្រទេសកាណាដា មុនពេលដោយមិនទទួលស្គាល់សេចក្តីថ្លែង ការណ៍រួមចុងក្រោយរបស់សន្និសីទកំពូលនោះ។ លោក Kirton និយាយទៀតថា នៅឆ្នាំនេះ បារាំងបានសម្រេចឲ្យសហរដ្ឋអាមេរិកស្ថិតក្នុងសន្និសីទកំពូលរហូតទាល់តែការពិភាក្សាចប់។ លោក John Kirton បាននិយាយទៀតថា៖ «ខ្ញុំគិតថា ប្រធានាធិបតី បារាំងលោកម៉ាក្រុង បានធ្វើរបៀបវារៈមួយដែលផ្តល់ឱកាសដល់លោកប្រធានាធិបតីអាមេរិកដូណាល់ ត្រាំ។ លោកប្រធានាធិបតីបារាំង បានយកចិត្តទុកដាក់ខ្លាំងបំផុតលើគុណភាពនៃសមភាពខាង Gender។ វាស្ថិតនៅលើគេបំផុតនៅក្នុងបញ្ជីរបស់បារាំង។ ការសិក្សាអប់រំនិងសុខភាពក៏នៅលើគេដែរ»។ ការព្រួយកង្វល់ខាងសន្តិសុខក៏នឹងស្ថិតនៅលើគេក្នុងរបៀបវារៈដែរ បន្ទាប់មកមានការបន្តការសាកល្បងកាំជ្រួចមីស៊ីលបាល់លីស្ទិករបស់កូរ៉េខាងជើង បញ្ហាអ៊ីរ៉ង់ចាប់យកកប៉ាល់ដឹកប្រេងនៅក្នុងឈូងសមុទ្រពែក។ នៅឆ្នាំនេះ ការតវ៉ាប្រឆាំងរដ្ឋាភិបាលក្នុងប្រទេសរុស្ស៊ីនិងទីក្រុងហុងកុង ក៏បណ្តាលឲ្យមានការចោទសួរសម្រាប់សន្និសីទកំពូលG7នោះដែរ។ លោកJohn Kirton នៃក្រុមស្រាវជ្រាវ G7 នៃសាកលវិទ្យាល័យក្រុងតូរ៉ង់តូ និយាយទៀតថា៖«តើអស់លោក អ្នក បានឃើញការផ្លាស់ប្តូរដែលពួកមេដឹកនាំផ្តាច់ការស្ថិតក្នុងកម្រិតផ្សេងៗគ្នាលែងត្រួត ត្រាបានតទៅទៀតដែឬទេ?។ ការណ៍នេះ អាចមិនមែនជាវិធីមួយនៅពេលអនាគតទេ។ ជាការពិត ប្រសិនបើ ករណីនេះកើតមានឡើង តើសន្និសីទកំពូល G7 អាចចាប់ផ្តើមធ្វើការងារសំខាន់ៗរបស់ខ្លួនដូចម្តេចដើម្បីលើកស្ទួយលទ្ធិប្រជាធិបតេយ្យ។ នៅពេលនោះដែរ លោក Boris Johnson នាយករដ្ឋមន្រ្តីថ្មីរបស់ចក្រភពអង់គ្លេស នឹងជួបប្រធានាធិបតីត្រាំជាលើកទី១។ មេដឹកនាំទាំង២ សង្ឃឹមថា នឹងមានកិច្ចព្រមព្រៀងពាណិជ្ជកម្មដ៏ឆាប់រហ័សនៅពេលមានសញ្ញានៃការមិនរីកចម្រើនសេដ្ឋកិច្ចយ៉ាងខ្លាំងក្នុងចក្រភពអង់គ្លេសនៅពេលដែលអង់គ្លេស ខិតកាន់តែជិតដល់ដំណាក់កាលចាកចេញពីសហភាពអឺរ៉ុបដោយមិនមានកិច្ចព្រមព្រៀង៕